9. ΑΝΑΓΚ. ΝΟΜΟΣ υπ’ αριθ.280 της 8 Φεβρ./12 Μαρτ. 1968 (ΦΕΚ Α΄  50) Περί κυρώσεως των πράξεων α)της Ευρωπαϊκής Διασκέψεως Ταχυδρομείων και Τηλεπικοινωνιών (CEPT) και β)της Συμφωνίας της Λουμπλιάνας περί της κατ’ ευθείαν κυκλοφορίας Ταχυδρομικού οχήματος Μονάχου – Κωνσταντινουπόλεως -Μονάχου. Άρθρ.1.-Κυρούται η υπό της εν MONTREUX συνελθούσης Ευρωπαϊκής Διασκέψεως Ταχυδρομείων και Τηλεπικοινωνιών συναφθείσα την 26ην Ιουλ.1959 Συμφωνία δια την σύσφιγξιν των σχέσεων και την εναρμόνισιν και πρακτικήν βελτίωσιν των διοικητικών και τεχνικών Ταχυδρομικών Υπηρεσιών των μετασχουσών χωρών, ως και ο  Σελ. 320(α) 336-008 κανονισμός εκτελέσεως αυτής, κατά τα ως έπεται κείμενα εις την Γαλλικήν γλώσσαν και εν Ελληνική μεταφράσει. Άρθρ.2.-Κυρούται η εν Λουμπλιάνα συναφθείσα την 1ην Απρ.1965 Συμφωνία μεταξύ των εκπροσώπων των Ταχυδρομικών Υπηρεσιών Αυστρίας, Βουλγαρίας, Γερμανίας, Γιουγκοσλαβίας, Ελλάδος και Τουρκίας αφορώσα την καθιέρωσιν κατ’ ευθείαν κυκλοφορίας Ταχυδρομικών βαγονίων επί της διαδρομής Μονάχου- Κωνσταντινουπόλεως- Μονάχου, προς τον σκοπόν της επιταχύνσεως της μεταφοράς του Διεθνούς Ταχυδρομείου, δι’ αποφυγής μεταφορτώσεων, κατά τα ως έπεται κείμενα εις την Γαλλικήν γλώσσαν και εν Ελληνική μεταφράσει. Άρθρ.3.-Εις τον προϋπολογισμόν του Υπουργείου Συγκοινωνιών εγγράφονται αι σχετικαί πιστώσεις προς αντιμετώπισιν των, εκ των κατά τα άρθρα πρώτον και δεύτερον του παρόντος Συμφωνιών, προκυπτουσών υποχρεώσεων. Άρθρ.4.-Η ισχύς του παρόντος άρχεται από της ημερομηνίας υπογραφής εκάστης των εν άρθρ.1 και 2 Συμφωνιών.  (Ακολουθούν τα κείμενα των ανωτέρω Συμφωνιών). 22.Γ.κ.6-9 Διεθνείς Ταχυδρομικές Συμβάσεις 